महाराष्ट्र : साल भर से सुलग रहा कल्याण का नेवाली इलाका किसानों के गुस्से से भभक उठा  
मुंबई से 80 किलोमीटर दूर कल्याण-बदलापुर हाईवे पर उग्र प्रदर्शन
दूसरे विश्वयुद्ध के दौरान हवाई पट्टी के लिए ली गई थी किसानों की जमीन
नौसेना फिर से कर रही है 1700 एकड़ भूमि का अधिग्रहण
गांव वालों की मानें तो सारे विवाद की जड़ वह दीवार है जिसे नैसेना बनवा रही है. गांव वालों का आरोप है कि नौसेना उस दीवार के जरिए उनके घर और खेतों को घेर रही है. लोगों को खेत जोतने से भी मना किया जा रहा है जबकि बाप-दादा के जमाने से वे यहां रह रहे हैं. अब कहां जाएंगे? नेवाली गांव के सरपंच चीनू जाधव ने बताया कि जब हमारा खेत ही नहीं रहेगा तो क्या करेंगे. रोज-रोज मरने से अच्छा है पुलिस की गोली खाकर एक बार में ही मर जाएं.
 

इस बीच आंदोलन की खबर पाकर इलाके के पालक मंत्री एकनाथ शिंदे भी मौके पर पहुंचे और मुख्यमंत्री से बात कर समाधान निकालने की बात कही. उन्होंने आश्वासन दिया कि किसानों के हक का ख्याल रखा जाएगा.
बहरहाल भारी पुलिस बंदोबस्त की वजह से इलाके में उत्पात नहीं हो रहा लेकिन तनाव बरकरार है. आसपास के गांवों की सड़कों पर जगह-जगह पथराव और आगजनी के निशान मामले की गंभीरता बयां कर रहे हैं. इस बीच नौसेना की पश्चिमी कमान के प्रवक्ता राहुल सिन्हा ने एक बयान जारी कर जमीन 7 / 12 सेना के नाम होने का दावा किया है.

बहरहाल भारी पुलिस बंदोबस्त की वजह से इलाके में उत्पात नहीं हो रहा लेकिन तनाव बरकरार है. आसपास के गांवों की सड़कों पर जगह-जगह पथराव और आगजनी के निशान मामले की गंभीरता बयां कर रहे हैं. इस बीच नौसेना की पश्चिमी कमान के प्रवक्ता राहुल सिन्हा ने एक बयान जारी कर जमीन 7 / 12 सेना के नाम होने का दावा किया है.